钦定古今图书集成/方舆汇编/职方典/第1484卷 > 《垂柳篇》〈并序〉杨慎
## 钦定古今图书集成/方舆汇编/职方典/第1484卷 > 《垂柳篇》〈并序〉杨慎

《楚雄苴力桥有垂柳一株，婉约可爱，往来过之，赋此志感》。

“灵和殿前艳阳时，忘忧馆里光风吹。千户万户旌旗
色，九陌三条雨露姿。苍凉苑日笼燕甸，缥缈宫云覆
京县。芳树重重归院迷，飘花点点临池见。临池归院
总仙曹，应制分题竞彩毫。诏乘西第将军马，诗夺东
方学士袍。金明绿暗留烟雾，旧燕新莺唤朝暮。只知
眉黛为君颦，肯信腰肢有人妒。从此沉沦万里身，可”
堪憔悴四经春。支离散木甘时弃。攀折荒亭委路尘，
摇落秋风上林远，婆娑生意年华晚。肠断关山明月
楼，一声横笛清霜坂。